****

 **Ministerul Mediului**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI BISTRIȚA - NĂSĂUD**  |

**D**

**DECIZIA ETAPEI DE ÎNCADRARE - proiect**

**21 OCTOMBRIE 2019**

Ca urmare a solicitării de emitere a acordului de mediu adresată de **S.C. MATCON S.A.,** cu sediul în municipiul Bistrița, str. ioan Căianu, nr. 4, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 11.894**/**20.11.2018, *ultima completare cu nr.* ***12.749 /*** *21.10.2019*, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 09.10.2019, **că proiectul "Mărire capacitate stație de sortare, spălare, concasare și construire iaz decantor betonat"**, amplasat în extravilanul localității Cristeștii-Ciceului, comuna Uriu – în incinta Balastierei Cristețtii-Ciceului, județul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

- *proiectul propus* ***intră*** *sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în Anexa 2, la:*

 - *punctul* ***10, lit. a)****: "proiecte de dezvoltare a* ***unităților*** */ zonelor industriale";*

 - *punctul* ***13, lit. a)****: "orice modificări sau extinderi, altele decât cele prevăzute la*[*pct. 24*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-01-11#p-275167933)*din anexa nr. 1, ale proiectelor prevăzute în anexa*[*nr. 1*](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-01-11#p-275167869)*sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului";*

*Proiectul a parcurs etapele de evaluare iniţială şi de încadrare, din analiza listei de control pentru etapa de încadrare şi în baza criteriilor de selecţie pentru stabilirea necesităţii efectuării evaluării impactului asupra mediului, prevăzute în Anexa* ***nr. 3 din Legea nr. 292/2018****, s-a constatat că prin implementarea proiectului propus nu rezultă un impact semnificativ asupra factorilor de mediu.*

*Pe parcursul derulării procedurii de mediu, anunţurile publice la depunerea solicitării de emitere a acordului de mediu şi pentru încadrarea proiectului au fost mediatizate prin: afişare la sediul Primăriei comunei Uriu, la sediul titularului, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/comentarii/contestaţii din partea publicului interesat.*

***1. Caracteristicile proiectului:***

***a) dimensiunea și concepția întregului proiect****:*

**−** *proiectul propus este de mici dimensiuni, amplasamentul este în extravilanul localității Cristeștii Ciceului, pe malul drept al râului Someșul Mare, la o distanță de cca. 420 m în afara zonei de protecție a albiei minore și a zonei inundabile – în incinta* ***balastierei Cristeștii Ciceului*** *a S.C. MATCON S.A., activitate reglementată prin A.M. nr.* ***70/****12.10.2015, revizuită la 01.06.2016.*

 *Proiectul prevede:*

***-*** *creșterea capacității de prelucrare a stației de sortare spălare concasare de la cca. 150 m3/zi la cca. 200 m3/zi, prin montarea în paralel a unei instalații noi și realizarea unui iaz decantor betonat, cu volumul de 500 m3 – suprafața tehnologică de prelucrare este în vecinătatea sitului Natura 2000 ROSCI0437 Someșul Mare între Mica și Beclean, la cca. 400 m;*

***-*** *decolmatarea canalului de aducțiune apă tehnologică din râul Someșul Mare (canalul este un braț mort al râului), cu lungimea de 462 m, canal prin care se asigură apa tehnologică necesară în procesul de prelucrare agregate naturale de râu – canal amplasat în situl Natura 2000 ROSCI0437 Someșul Mare între Mica și Beclean;*

**−** *suprafaţa totală a amplasamentului este de* ***79,31 ha****, din care cca.* ***1.400 m2*** *suprafața zonei tehnologice-prelucrarea agregatelor minerale extrase. Pe amplasament este edificat un imobil parter, cu suprafața construită Sc = 40 m2 cu funcțiunea de spațiu administrativ și pază.*

 *Pentru activitatea de extracție agregate titularul deține Licență de exploatare;*

***-*** *stația existentă, cu capacitate instalată de cca. 150 50 m3/zi, respectiv linie tehnologică formata din:*

 *- buncăr de alimentare,*

 *- banda transportatoare principală, cu lungimea L=20 m şi lăţimea l=800 mm,*

 *- benzi transportatoare secundare L=10 m şi l=6,50 mm,*

 *- 2 ciur vibratoare pe 2 niveluri, montate în cascadă, cu suprafaţa individuală S=3 m2, prevăzut cu patru site, Ф=4 mm Ф=8,00 mm, Ф=16 mm, Ф=32 mm şi refuz de ciur,*

 *- 2 clasoare de nisip natural,*

 *- concasor tip GR 1250 cu girator și întoarcere la ciur, cu capacitate de prelucrare 30÷40 m3/h,*

 *- ciur vibrator cu suprafaţa prevăzut patru site, Ф=4 mm Ф=8 mm, Ф=16 mm, Ф=32 mm şi refuz de ciur.*

 *Pentru evitarea amestecării celor 4 tipuri de sorturi: 0-4, 4-8, 8-16 şi 16-32, precum şi refuz de ciur, zona de descărcare a benzilor transportoare este separată în 4 compartimente, delimitate cu elemente din beton armat de tip T întors;*

***-*** *extinderea capacității stației de prelucrare existente se va face prin montarea unei linii noi de sortare, de tip SBM SF 70/30 L, cu capacitate de 50 m3/zi - la o funcționare de cca. 7 h/zi.*

 *Linia nouă este alcătuită din: buncăr de alimentare, cu capacitate de cca. 48 m3, rampă buncăr, 2 ciururi, șnec pentru transportul materialului sortat la concasor, concasor și benzi transportoare pentru sorturi, cu depozitarea lor în depozitul de sorturi, existent pe amplasament. Prin prelucrarea materialului exploatat se produc nisip 0-4 mm rezultat în prima etapă de spălare și următoarele categorii de sorturi: 4-8 mm, 8-16 mm, 16-32 mm, iar materialul cu dimensiuni peste 32 mm este refuz de ciur, care se poate utiliza ca atare sau se va reintroduce la concasare, funcție de cerințele de sorturi sau material brut;*

 *Apa tehologică este asigurată prin intermediul unei stații de pompare treapta I (dotată cu o pompă tip Lotru, cu Q = 120 m3/h) amplasată la capătul canalului de aducțiune, printr-o conductă montată subteran, cu L = 395 m și stocată într-un bazin cu volumul V = 10 m3, lângă stația de sortare existentă.*

 *Apele tehnologice de spălare vor fi colectate în bazinul decantor proiectat, cu V = 500 m3,de unde fracțiunea lichidă se va direcționa, prin intermediul unui canal existent, cu L = 280 m, în iazul de decantare existent, cu suprafața de cca. 14.300 m2 și h = cca. 3-4 m, rezultat în urma excavării de material în perioada 1970-1980, de unde surplusul de apă este evacuat, printr-un canal de supraplin, în râul Someșul Mare;*

*- decolmatarea canalului de aducțiune este necesară (si este o operație care se va desfășura periodic) deoarece la fiecare perioadă cu ape mari în canal sunt aduse și aluviuni, care colmatează secțiuneade curgere a apei.*

 *În zona tehnologică a stației se vor recondiționa suprafețele betonate de acces și manevră și se va întreține drumul de acces în incintă;*

***b) cumularea cu alte proiecte existente si/sau aprobate:*** *proiectul propus este în incinta balastierei S.C. MATCON S.A., dar reprezintă o alternativă care nu implică alte activități decît cele care se desfășoară și acum pe amplasament, iar prin monitorizarea factorilor de mediu nu se constată depășirea limitelor impuse prin autorizația de mediu. Pentru implementarea proiectului se folosesc doar mijloacele de transport, condiții în care efectul cumulativ cu al activităților desfășurate pe amplasament este nesemnificativ;*

***c) utilizarea resurselor naturale, in special a solului, a terenurilor, a apei si a biodiversitatii****: doar agregate/piatră spartă pentru uniformizare și refacere platforme betonate existente, betonul necesar realizării acestor lucrări se aduce gata preparat, de la furnizori de profil;*

***d) cantitatea si tipurile de deseuri generate/gestionate****:*

*a) pentru amenajarea punctului de lucru:*

 *- deșeuri de construcție: care se vor colecta selectiv și vor fi valorificate prin societăți de profil;*

 *- deșeuri menajere;*

 *b) în perioada de funcționare:*

 *- deșeuri specifice pentru activitatea de sortare spălare concasare, care sunt evidențiate în autorizația de mediu, sunt colectate selectiv și se valorifică prin soocietăți specializate, conform contractelor încheiate.*

*Se va ține evidența gestiunii tuturor deșeurilor generate, conform prevederilor H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, modificată prin H.G. nr. 210/2007;*

*- se vor respecta prevederile Legii nr. 211/2011 privind regimul deşeurilor, republicată;*

***e) poluarea si alte efecte negative:*** *în timpul realizării proiectului vor fi emisii și zgomot de la mijloace de transport, prin măsurile preventive stabilite se vor diminua efectele potențiale asupra factorului de mediu aer;*

***f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** *prin respectarea măsurilor de prevenție stabilite se elimină riscul de accidente (nu este cazul de accidente majore);*

**g)** ***riscurile pentru sanatatea umana (de ex., din cauza contaminarii apei sau a poluarii atmosferice):*** *prioectul se implementează în extravilan, prin funcționarea lui nu sunt* ***riscuri pentru sănătatea umană*** *– activitate care se desfășoară și la această dată pe amplasament.*

*Proiectul a luat în calcul toate elementele, astfel încât lucrările ce se vor efectua să nu reprezinte o amenințare pentru igiena sau sănătatea și siguranța lucrătorilor, nici să exercite un impact asupra calității mediului sau a climei.*

**2. Localizarea proiectului**

**2.1** ***utilizarea actuală şi aprobată a terenurilor:*** *conform certificatului de urbanism nr. 124****/****09.07.2019 emis de Primăria comunei Uriu, terenul destinat proiectului are destinația actuală de balastiera, conform PUG al comunei, teren situat în intravilan.*

***2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *resursele naturale utilizate pentru realizarea proiectului sunt disponibile în zonă;*

**2.3*****capacitatea de absorbţie a mediului natural, acordându-se o atenţie specială următoarelor zone:***

***a)*** *zone umede, zone riverane, guri ale râurilor* – proiectul este amplasat în vecinătatea râului Someșul Mare, pe malul drept;

***b)*** *zone costiere şi mediul marin* – proiectul nu este amplasat în zonă costieră sau mediu marin;

***c)*** *zonele montane şi forestiere* *–* proiectul este amplasat în extravilanul localității Cristeștii Ciceului, nu este amplasat în zonă montană și forestieră;

***d)*** *arii naturale protejate de interes naţional, comunitar, internaţional* – proiectul nu este amplasat în arie naturală protejată de interes național, comunitar, internațional*;*

**e)** *zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică* – proiectul nu este amplasat în niciuna din zonele de mai sus, este **în și în vecinătatea** sitului Natura 2000 ROSCI0437 Someșul Mare între Mica și Beclean*;*

**f)** *zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de* cazuri – proiectul nu este amplasat intr-o astfel de zonă*;*

***g)*** *zonele cu o densitate mare a populației* – proiectul este amplasat în extravilan, în incinta balastierei Cristeștii Ciceului, unde se desfășoară activitate de extracție agregate de râu încă din anii 1970*;*

***h)*** *peisaje şi situri importante din punct de vedere istoric, cultural sau arheologic*:– proiectul nu este amplasat în peisaje si situri importante din punct de vedere istoric, cultural și arheologic.

***3. Tipurile și caracteristicile impactului potenţial:***

*a)* ***Importanța și extinderea spațială a impactului*** *– lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Va fi afectată direct doar locația propusă în timpul efectuării lucrărilor de montaj, care nu ridică probleme, iar obiectivul este în incinta balastierei.*

*b)* ***Natura impactului -*** *lucrările ce urmează a fi executate pentru realizarea proiectului, nu vor avea un impact negativ semnificativ asupra factorilor de mediu şi nu vor crea un disconfort pentru populaţie – impactul este local, punctual și reversibil pentru lucrările de construcție/montare stație suplimentară;*

*c)* ***Natura transfrontieră a impactului*** *– lucrările propuse nu au efect transfrontier.*

*d)* ***Intensitatea şi complexitatea impactului*** *- impactul va fi redus, se va manifesta doar pe perioada realizării proiectului asupra factorului de mediu aer – emisii de la mijloacele de transport.*

*e)* ***Probabilitatea impactului*** *– este redusă, apare doar în perioada de realizare a proiectului.*

*f)* ***Debutul, durata, frecvenţa şi reversibilitatea impactului*** *– impactul se va manifesta pe perioada de execuţie, fiind punctual și reversibil odată cu finalizarea lucrărilor de de montaj.*

***g) Cumularea impactului cu impactul altor proiecte existente și/sau aprobate-*** *are efect cumulativ cu activitățile desfășurate în incintă, dar impactul cumulat nu este semnificativ;*

***h) Posibilitatea de reducere efectivă a impactului-*** *nu este cazul pentru implementarea unor măsuri de evitare sau reducere a impactului.*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**−** *proiectul propus* ***intră*** *sub incidența*[*art. 28*](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare ÷ amplasamentul se suprapune parțial cu situl Natura 2000 ROSCI0437 Someșul Mare între Mica și Beclean.*

 *Prin adresa* ***nr.******10181/08.10.2019****, A.N.A.N.P. a transmis un punct de vedere referitor la faptușâl că proiectul nu influențează semnificativ starea de conservare a speciilor și habitatelor pentru care a fost declarată aria naturală protejată.*

*În urma analizării memoriului de prezentare, în baza listei de control, rezultă că:*

**−** *proiectul se va implementa în situl Natura 2000 ROSCI0437 Someșul Mare între Mica și Beclean, în vecinătate și în sit, dar ocupă definitiv o suprafață mică raportată la suprafața sitului, doar un canal existent (un braț mort al Someșului), cu lungimea de 432 m, raportat la suprafața totală a sitului, de 323 ha. Amplasamentul total al balastierei Ciceu Giurgești este de 79,31 ha, din care cca. 35% este în situl Natura 2000 ROSCI0437 Someșul Mare între Mica și Beclean – se extrag agregate naturale din albie minoră și din terasă;*

**−** *proiectul prevede acţiuni de construcţie,dar care se vor executa în afara sitului. În sit sunt propuse doar lucrări de decolmatare a canalului tehnologic, lucrări care s-au executat periodic și înainte de declararea sitului și se vor executa după fiecare perioadă cu ape mari, care determină colmatarea lui și împiedică asigurarea cu apă tehnologică la stația de sortare spălare concasare;*

**−** *proiectul nu implică stocarea, transportul, manipularea sau producerea de substanţe sau materiale care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată;*

**−** *se vor produce deşeuri solide în timpul decolmatării canalului, care ar putea afecta speciile şi/sau habitatele de interes comunitar pentru care aria naturală protejată de interes comunitar a fost desemnată, dar prin gestionarea corespunzătoare a tuturor categoriilor de deșeuri și depozitarea temporară a lor în afara limitelor sitului impactul asupra obiectivelor de conservare va fi unul nesemnificativ;*

**−** *proiectul va avea un impact cumulativ cu alte proiecte, dar este implementat în incinta balastierei Cristeștii Ciceului, amplasament antropizat, unde se desfășoară activitatea de extracție agregate de râu încă din anii 1970;*

**−** *proiectul are influenţă directă asupra ariei naturale protejate de interes comunitar, prin emisii în aer, perturbarea prin zgomot sau lumină, dar nu sunt în măsură să afecteze semnificativ integritatea ariei naturale protejate și nici obiectivele de conservare ale acesteia;*

**−** *proiectul propus nu provoacă o deteriorare semnificativă sau o pierdere totală a habitatului de interes comunitar 92A0 Zăvoaie cu Salix alba și Populus alba, acesta nu prevede defrișări, iar în zona de implementare a proiectului nu au fost identificate habitatele de interes pentru care a fost declarat situl sau alte habitate de interes conservativ;*

**−** *proiectul nu implică utilizarea resurselor de care depinde diversitatea biologică;*

**−** *în zona de implementare a proiectului nu au fost identificate speciile de interes comunitar de mamifere, amfibieni și pești identificate în formularul standard al sitului Natura 2000 ROSCI0437 Someșul Mare între Mica și Beclean, astfel proiectul nu va afecta direct sau indirect zonele de hrănire/reproducere/migraţie și nu va determina izolarea reproductivă a acestor specii de interes comunitar și nici a speciilor tipice care intră în compoziţia unui habitat de interes comunitar;*

**−** *în ceea ce privește speciile de pești protejate, sectorul de râu din zona proiectului – canalul tehnologic pentru alimentare cu apă a stației este un braț mort al râului, pe canal nu s-au identificat cele 7 specii de pești pentru care a fost declarat situl, iar în zona canalului nu s-au identificat tritonul comun transilvănean – Lissotriton vulgaris ampelensis sau exemplare de vidră/urme ale prezenței ei.*

 *În zona balastierei s-a creat o zonă propice pentru amfibieni – perimetrul terasă B3, care se va finaliza ca un lac pentru pești și care este în fază finală de exploatare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

**−** *proiectul propus* ***intră*** *sub incidența prevederilor*[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

 *Prin Decizia* ***nr.******258/12.09.2019****, A.B.A. SOMEȘ-TISA a decis că pentru proiectul propus nu este necesară elaborarea S.E.I.C.A.*

**Condiţii de realizare a proiectului:**

 ***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

 ***2.*** *Se vor respecta documentația tehnică, normativele și prescripțiile tehnice specifice – date, parametri – justificare a prezentei decizii.*

 ***3.*** *Pe parcursul realizării lucrărilor de construire se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

 ***4.*** *Prestatorul lucrărilor va respecta următoarele:*

 ***-*** *vor fi luate toate măsurile în vederea limitării cantității de praf generată prin lucrările de construire;*

 ***-*** *va utiliza numai utilaje și mijloace de transport corespunzătoare din punct de vedere tehnic și care să nu genereze noxe peste limitele admise, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

*Emisiile poluante pentru atmosferă, determinate la limita amplasamentului nu vor depăşi valorile stabilite prin Legea nr. 104/2011 privind calitatea aerului înconjurător, cu modificările și completările ulterioare şi din Standardul de calitate pentru aerul ambiental STAS 12574/1987.*

 ***5.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor. Nu se ocupă suprafețe suplimentare de teren pe perioada executării lucrărilor, materialele necesare se vor depozita direct în incintă.*

 ***6.*** *În timpul lucrărilor se vor folosi utilaje performante care nu produc pierderi de substanţe poluante în timpul funcţionării şi care nu generează zgomot peste limitele admise; executantul lucrărilor are obligaţia să aibă în dotare materiale absorbante, substanţe neutralizatoare şi recipienţi adecvaţi pentru depozitarea temporară a deşeurilor rezultate, pentru a putea asigura o intervenţie rapidă în caz de poluare accidentală (pierderi de carburanţi/lubrefianţi, etc.);*

 ***7.*** *Deșeurile generate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale și vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

 ***8****. Pe toată perioada de realizare a lucrărilor se vor lua măsuri pentru evitarea accidentării personalului prin:*

 *– montarea unor panouri de protecţie;*

 *– marcarea corespunzătoare a lucrărilor periculoase;*

 *– protejarea/supravegherea utilajelor menţinute în zona lucrărilor;*

 *– amplasarea de panouri de informare a cetăţenilor asupra viitoarelor construcţii şi modificări ale zonei;*

 ***9.*** *La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

***10.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***11.*** *Constructorul care va efectua lucrările va fi instruit cu privire la existenţa Sitului Natura 2000 în zona de execuţie a lucrărilor şi în vecinătate, asupra măsurilor şi responsabilităţilor privind protecţia acestuia; în timpul execuţiei lucrărilor se vor lua toate măsurile necesare în vederea menţinerii stării actuale de conservare a habitatelor şi speciilor de interes comunitar.*

***12.*** *În scopul conservării habitatelor şi speciilor de interes comunitar pentru care a fost declarat situl ROSCI0437 Someșul Mare între Mica și Beclean în zona de implementare a proiectului se interzice:*

 *– orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

 *– perturbarea intenţionată în cursul perioadei de reproducere, de creştere, de hibernare şi de migraţie a faunei sălbatice;*

 *– deteriorarea şi/sau distrugerea locurilor de reproducere, de odihnă ori de hrănire;*

 *– tăierea de arbori și afectarea sub orice formă a vecinătăţilor amplasamentului analizat;*

 *– folosirea erbicidelor, pesticidelor, amendamentelor, îngrăşămintelor chimice sau oricărei substanţe chimice persistente, precum şi a atractanţilor;*

 *– incendiile de vegetaţie;*

 *– abandonarea de resturi menajere sau alte deşeuri în zona de implementarea a proiectului şi în vecinătatea acestuia;*

 *– desecarea zonelor umede, drenarea sau acoperirea ochiurilor de apă temporare şi/sau permanente;*

 *– efectuarea de lucrări pe timpul nopţii şi în perioade cu ploi abundente;*

 *– se interzice orice fel de intervenție asupra cursului de apă din vecinătate;*

 *– nu se vor execută lucrări de reparaţii a motoarelor, schimbarea uleiului de motor şi hidraulic în zona de implementare a proiectului;*

 *– se vor respecta normele tehnice legale pentru lucrările care se vor realiza pe raza ariilor naturale protejate și condițiile care se vor impune prin Avizul A.N.A.N.P.*

 *–* ***este interzisă amplasarea organizării de șantier pe suprafața sitului Natura 2000 ROSCI0437 Someșul Mare între Mica și Beclean.***

*Responsabil pentru implementarea și monitorizarea măsurilor trasate, este beneficiarul proiectului şi constructorul.*

 *În timpul execuţiei lucrărilor se vor lua toate măsurile necesare în vederea menţinerii stării actuale de conservare a habitatelor şi speciilor de interes comunitar;*

***13.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă. Se va întocmi evidenţa tuturor categoriilor de deşeuri conform prevederilor H.G. nr. 856/2002, cu modificările și completările ulterioare.*

*Gestionarea deșeurilor se va face cu respectarea strictă a prevederilor Legii nr. 211/2011 privind regimul deşeurilor, cu modificările și completările ulterioare.*

***14.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

 ***-*** *evitarea depozitării necontrolate a materialelor folosite şi a deşeurilor rezultate;*

 ***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***15.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

***16.*** *Vor fi luate toate măsurile pentru limitarea vibrațiilor produse de lucrările de construire, prin utilizarea de tehnologii/utilaje performante, în vederea încadrării valorilor parametrilor vibrațiilor în limitele admisibile stabilite de SR 12025-2/94;*

***17.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***18.*** *La execuția lucrărilor se vor respecta întocmai cele menționate în memoriul de prezentare (date, parametri), justificare a prezentei decizii.*

***19.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și va solicita revizurea autorizației de mediu nr.* ***70****/12.10.2015.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 ing. Georgeta Cosma ing. Paul Rus

**AGENŢIA PENTRU PROTECŢIA MEDIULUI BISTRIȚA-NĂSĂUD**

Adresa: strada Parcului nr.20, Bistrița, Cod 420035 , Jud. Bistrița-Năsăud

E-mail: office@apmbn.anpm.ro ; Tel. 0263 224 064; Fax 0263 223 709

|  |
| --- |
| *Operator de date cu caracter personal, conform Regulamentului (UE) 2016/679* |